કોંગ્રેસ ઉપાધ્યક્ષ રાહુલ ગાંધીની દક્ષિણ ગુજરાતની નવસર્જન યાત્રા આખરે સફળ થઇ હોય એમ લાગી રહ્યું છે. ગુજરાત નવસર્જન યાત્રા નવસારી પહોંચી એ સમયે દલિત નેતા અને રાષ્ટ્રીય દલિત અધિકાર મંચના કન્વીનર જીજ્ઞેશ મેવાણી પણ નવસારીમાં હાજર હતા. આથી નવસારીના બી.આર.ફાર્મમાં બંધ બારણે જીજ્ઞેશ મેવાણી અને રાહુલ ગાંધીની બેઠક યોજાઇ હતી. અશોક ગેહલોત અને પ્રદેશ પ્રમુખ ભરતસિંહ સોલંકી પણ આ બેઠકમાં હજાર હતા. લગભગ અડધો કલાક ચાલેલ આ બેઠક બાદ જીજ્ઞેશ મેવાણી પણ રાહુલ ગાંધી સાથે નવસર્જન યાત્રામાં જોડાયા હતા. આ બેઠક બાદ જ્યારે જીજ્ઞેશ મેવાણી સાથે વાત કરવામાં આવી ત્યારે તેમણે કહ્યું હતું કે, આ બેઠક સકારાત્મક રહી છે. તેમની તમામ માંગણીઓ હાલ તો કોંગ્રેસે સ્વીકારી લીધી છે. આ પછી વધુ એક બેઠક કરવામાં આવશે.